पाएं अपने शहर की ताज़ा ख़बरें और फ्री ई-पेपरडाउनलोड करें
साल अंत तक हलवारा में इंटरनेशनल सिविल एयर टर्मिनल बनकर तैयार हाेने की पूरी उम्मीद है। एयरपोर्ट के लिए मंडी बाेर्ड ने 5.10 किलोमीटर लंबी अप्राेच राेड और 2346 मीटर की रिटेनिंग वाॅल बनाने का काम पीडब्ल्यूडी की तरफ से जारी किया गया है। ऐसे में अब पीडब्ल्यूडी ने टर्मिनल निर्माण, रनवे, जहाज के खड़े हाेने के लिए एप्रेन, जहाज तक पैसेंजर काे लेकर जाने के लिए टैक्सीवे, टर्मिनल के लिए वाहनों की पार्किंग समेत सभी प्रकार के विकास के लिए पीडब्ल्यूडी ने 16 मार्च काे 4584.70 कराेड़ का एस्टीमेट बनाकर एडमिनिस्ट्रियल अप्रूवल के लिए फाइल मिनिस्ट्री ऑफ सिविल एविएशन (एमओसीए) काे भेजी है, जहां से इस फाइनल मंजूरी मिलनी बाकी है। डिप्टी जनरल एविएशन की तरफ से इसे मंजूरी दी जानी है। बताया जा रहा है कि एविएशन विभाग का 70 फीसदी स्टाफ इस समय काेविड-19 की चपेट में आ चुका है। इस कारण मंजूरी में कुछ दिनों का समय लगेगा। हालांकि पीडब्ल्यूडी के एक्सईएन चरणजीत सिंह का कहना है कि इस महीने में मंजूरी मिल सकती है, जबकि विभाग की तरफ से टेंडर काॅल करने की तैयारी पहले से ही शुरू कर दी है। अब जैसे ही मंजूरी मिलेगी, माह के अंत तक टर्मिनल बनाने के लिए टेंडर लगाया जाएगा।
हवाई अड्डा बनाने को लेकर पंजाब सरकार और एयरपोर्ट अथॉरिटी ऑफ इंडिया (एएआई) दाे साल पहले एमओयू साइन कर चुका है। राज्य सरकार ने एयरपोर्ट के लिए 161 एकड़ जमीन पहले ही एक्वायर कर एएआई को सौंप दी है। एयरपोर्ट की चारदीवारी का काम भी शुरू हो चुका है। इसकी अप्रोच रोड भी बनने लगी है। डीसी वरिंदर शर्मा का दावा है कि 2021 अंत तक यहां से घरेलू उड़ानाें के पहले चरण में 4-सी टाइप के एयरक्राफ्ट उड़ान भरेंगे। इसके बाद अंतरराष्ट्रीय उड़ानें और फिर कार्गो शुरू होगा।
8.33 करोड़ से बन रही अप्राेच राेड: मंडी बोर्ड की तरफ से रायकोट मेन रोड से गांव एहतियाना जीजीएस मार्ग तक 5.10 किलोमीटर सड़क का निर्माण किया जाना है। इस सड़क के निर्माण को जून अंत तक पूरा कर दिया जाएगा। बता दें कि सड़क निर्माण के लिए राज्य सरकार ने जिम्मेदारी मंडी बोर्ड को सौंपी थी। इस सड़क पर 8.33 करोड़ रुपए खर्च हो रहे हैं। ये एयरपोर्ट के लिए अप्राेच राेड के तौर पर काम करेगी। पीडब्ल्यूडी अधिकारी ने पुष्टि की कि अभी तक एयरपोर्ट की रिटेनिंग वाॅल काे बनाने का काम काफी हाे चुका है। ये मिड जून तक पूरी बनकर तैयार हाे जाएगी। अधिकारी ने यह भी बताया कि 2346 मीटर की रिटेनिंग वॉल को बनाने के काम में तेजी लाई जा रही है। इस काम पर 2.96 करोड़ रुपए राज्य सरकार की तरफ से खर्च किए जा रहे हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn